num_pages: 179
description: Georgo Dalio vardas tarybiniam skaitytojui nėra girdėtas. Netgi užsienyje iki pastarųjų dienų jį žinojo tik specialistai zoologai. Ir tai nenuostabu: nedidelė knygelė „Mangrovų šalyje" — pirmasis Dalio literatūrinis bandymas.Bet jau šioje pirmojoje knygoje pasireiškė didelis autoriaus talentas. Ji parašyta tikrai meistriškai: persunkta giliu gamtos pažinimu ir supratimu, simpatijomis žmonėms, visokeriopa meile gyvenimui. Dėl to Georgo Dalio knyga jo tėvynėje Švedijoje susilaukė nepaprasto pasisekimo, visuotinio ir pelnyto pripažinimo.Georgas Dalis — prolesorius, zoologas, tiksliau sakant, ichtiologas. Tiesa, vien žuvų tyrinėjimu jis nesitenkina. Jį taip pat domina ir ropliai, ir paukščiai, ir žuvys. Jis puikiai nusimano apie visą sudėtingą fauną. Tokio gyvūnijos pasaulio pažinimo jam galėtų pavydėti ne vienas specialistas zoologas. Šis Dalio, kaip mokslininko, universalumas jo pasakojimą padaro nepaprastai įtaigų ir patrauklų.Beveik dvidešimt penkerius savo gyvenimo metus Georgas Dalis paskyrė Pietų Amerikos, ypač Kolumbijos tyrinėjimui. Lankėsi jisai daugiausia pakrantėse ir salose, nes didžiausia jo aistra vis dėlto — jūros žuvys. Bet dažnai jis dalyvaudavo ir ekspedicijose, tyrinėjančiose centrinius šalies ruožus, upėmis prasigaudavo į sunkiai pasiekiamus ir visiškai netyrinėtus ištisų tropinių miškų rajonus.Likimas jam lėmė atskleisti nemaža įdomių paslapčių. Jis suranda ir aprašo naujas, dar mokslui nežinomas gyvūnų rūšis, patikslina jų geografinį paplitimą.Knygoje „Mangrovų šalyje" yra dvylika skyrių, kurių nejungia joks nuoseklesnis siužetas. Kiekvienas tų skyrių yra toks vieningas ir išbaigtas, jog skamba kaip visiškai atskira novelė. Šis veikalas turi didžiulę pažintinę reikšmę. Skaitytojas joje ras daugybę įdomių žinių ir apie gyvūnus, ir apie augalus, ir apie Pietų Amerikos žmones.
language: Lithuanian
title: Mangrovų šalyje
publisher: Vaga